ธนารักษ์ประมูลเขตศก.พิเศษ
ธนารักษ์เร่งเดินหน้าเปิดประมูลเศรษฐกิจพิเศษ 10แห่ง กระตุ้นเศรษฐกิจภูมิภาค เตรียมเสนอคลังปรับสิทธิพิเศษให้เอสเอ็มอีเดือน ส.ค.นี้
9 ส.ค. 2560

ธนารักษ์เร่งเดินหน้าเปิดประมูลเศรษฐกิจพิเศษ 10แห่ง กระตุ้นเศรษฐกิจภูมิภาค เตรียมเสนอคลังปรับสิทธิพิเศษให้เอสเอ็มอีเดือน ส.ค.นี้นายพชร อนันตศิลป์ อธิบดีกรมธนารักษ์ เปิดเผยว่า ได้ลงนามร่วมกับการนิคมอุตสาหกรรมแห่งประเทศไทย (กนอ.) ทำสัญญาเช่าที่ดินราชพัสดุ 629 ไร่ เพื่อจัดตั้งเป็นนิคมอุตสาหกรรมในเขตพัฒนาเศรษฐกิจพิเศษสะเดา จ.สงขลา ตามนโยบายรัฐบาลที่ต้องการให้พัฒนาพื้นที่บริเวณเขตการค้าชายแดนเชื่อมต่อกับประเทศเพื่อนบ้านในภูมิภาคอาเซียน ในเขตพัฒนาเศรษฐกิจเป้าหมาย 10 พื้นที่ และมีมาตรการสนับสนุนส่งเสริมการลงทุนต่างๆ เช่น การเร่งรัดพัฒนาโครงสร้างพื้นฐาน ให้สิทธิประโยชน์การลงทุนทั้งภาษีและไม่ใช่ภาษี และตั้งศูนย์บริการเบ็ดเสร็จด้านการลงทุนก่อนหน้านี้ กรมธนารักษ์ได้ลงนามให้เช่าที่ราชพัสดุไปแล้ว 3 แห่ง คือ พื้นที่เขตพัฒนาเศรษฐกิจพิเศษ จ.สระแก้ว เนื้อที่ 660 ไร่ รวมกับ กนอ. เพื่อจัดตั้งเป็นนิคมอุตสาหกรรม พื้นที่เศรษฐกิจพิเศษ จ.ตราด เนื้อที่ 895 ไร่ ทำสัญญาเช่ากับบริษัท พร็อพเพอร์ตี้ เพอร์เฟค พัฒนาเป็นเมืองศูนย์กลางการท่องเที่ยวนานาชาติ และการค้าระหว่างประเทศ และพื้นที่เขาพัฒนาเศรษฐกิจพิเศษ จ.สงขลา (บางส่วน) เนื้อที่ 126 ไร่ ร่วมกับองค์การบริหารส่วนจังหวัดสงขลา เพื่อสร้างสถานีขนส่งผู้โดยสารและศูนย์บริการนักท่องเที่ยวครบวงจรสำหรับพื้นที่นิคมอุตสาหกรรมอีก 7 แห่งที่เหลือ จะมีการปรับเงื่อนไขตามนโยบายรัฐบาล โดยผู้ประมูลที่ให้สิทธิกับ ผู้ประกอบการเอสเอ็มอีเป็นพิเศษ โดย จะมีคณะอนุกรรมการพิจารณาสิทธิ ประโยชน์เขตเศรษฐกิจพิเศษที่มี รมว. คลัง เป็นประธาน พิจารณาเห็นชอบ ในเดือน ส.ค.นี้ และจะเปิดประมูล ทั้งหมดพร้อมได้ ซึ่งคาดว่าจะมีผู้สนใจจำนวนมากนายวีรพงศ์ ไชยเพิ่ม ผู้ว่าการ กนอ. กล่าวว่า นิคมอุตสาหกรรมในเขตพัฒนาเศรษฐกิจพิเศษสะเดา จ.สงขลา เนื้อที่ 629 ไร่ มีระยะเวลาเช่า 50 ปี จะส่งเสริมให้เกิดการเชื่อมโยงการค้า การลงทุน และการท่องเที่ยว กับประเทศเพื่อนบ้าน คือมาเลเซียต่อไปยังประเทศสิงคโปร์ทั้งนี้คาดว่าโครงการนี้จะทำให้เกิดมูลค่าการลงทุนมากกว่า 1.3 หมื่น ล้านบาท และการจ้างงานมากกว่า 3,000 คน รวมถึงเพิ่มขีดความสามารถของประเทศ กระจายความเจริญสู่ภูมิภาคและส่งเสริมการค้าการลงทุนของประเทศในระยะยาว